pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-“ชัยวุฒิ” หนุนขับเคลื่อนเมืองอัจฉริยะต้นแบบ ต่อยอดจากกทม.สู่พื้นที่เศรษฐกิจสำคัญทั่วประเทศ
วันศุกร์ที่ 19 พฤศจิกายน 2564
“ชัยวุฒิ” หนุนขับเคลื่อนเมืองอัจฉริยะต้นแบบ ต่อยอดจากกทม.สู่พื้นที่เศรษฐกิจสําคัญทั่วประเทศ
“ชัยวุฒิ” หนุนขับเคลื่อนเมืองอัจฉริยะต้นแบบ ต่อยอดจากกทม.สู่พื้นที่เศรษฐกิจสําคัญทั่วประเทศ
“ชัยวุฒิ” รมว.ดีอีเอส เปิดงาน Smart Economy Showcase จังหวัดสงขลา ปักธงนําร่องโครงการส่งเสริมพื้นที่ต้นแบบทางเศรษฐกิจ ในเขตกรุงเทพฯ ให้ขยายผลสู่พื้นที่เศรษฐกิจสําคัญอื่นๆ ทั่วประเทศ จับคู่ผู้ประกอบการ-สตาร์ทอัพ เร่งเครื่องการประยุกต์ใช้เทคโนโลยีและนวัตกรรมดิจิทัล สร้างโอกาสทางธุรกิจ เพิ่มศักยภาพแข่งขันยุคนิวนอร์มัล
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) กล่าวว่า วันนี้ (19 พ.ย. 64) ได้เป็นประธานเปิดกิจกรรมส่งเสริมการประยุกต์ใช้เทคโนโลยีและนวัตกรรมดิจิทัล เพื่อขับเคลื่อนเมืองเศรษฐกิจอัจฉริยะต้นแบบ Smart Economy Showcase ในพื้นที่จังหวัดสงขลา เป็นส่วนหนึ่งของพื้นที่เป้าหมาย ที่อยู่ในแผนการต่อยอดความสําเร็จการส่งเสริมพื้นที่ต้นแบบทางเศรษฐกิจ ในเขตกรุงเทพมหานคร และขยายผลสู่พื้นที่เศรษฐกิจสําคัญอื่นๆ ของประเทศ
สําหรับงาน Smart Economy Showcase จังหวัดสงขลา มีวัตถุประสงค์ที่จะให้ผู้ประกอบการในพื้นที่และจังหวัดใกล้เคียงได้พบปะเครือข่ายดิจิทัลสตาร์ทอัพกว่า 30 รายใน 5 ประเภทเทคโนโลยี ได้แก่ โลจิสติกส์/การจัดส่งสินค้า, ดิจิทัล คอนเทนต์, POS, e-Payment และภาคบริการ
นอกจากนี้ ยังมีบริการให้คําปรึกษากับผู้สนใจ ตลอดจนเจรจาจับคู่ธุรกิจ และร่วมจัดอบรมเชิงปฏิบัติการ (เวิร์คช้อป) เรียนรู้การใช้เทคโนโลยีต่าง ๆ จากเจ้าของเทคโนโลยีโดยตรง เพื่อเลือกประยุกต์ใช้เทคโนโลยีดิจิทัลที่เหมาะสมกับธุรกิจของตนเอง ก่อนนําไปต่อยอด และสามารถแข่งขันได้อย่างมีประสิทธิภาพในยุคชีวิตวิถีใหม่ (New Normal)
“หนึ่งในพันธกิจสําคัญที่กระทรวงดิจิทัลฯ ดําเนินการมาอย่างต่อเนื่องคือ การขับเคลื่อนให้เกิดการเปลี่ยนผ่านประเทศไทยสู่ยุคเศรษฐกิจและสังคมดิจิทัล โดยมุ่งส่งเสริมให้เกิดการนําเทคโนโลยีดิจิทัลมาประยุกต์ใช้ในภาคธุรกิจอุตสาหกรรม สังคม ชุมชนในชนบท เพื่อยกระดับประสิทธิภาพการดําเนินธุรกิจ ลดรายจ่าย เพิ่มรายได้ในยุคชีวิตวิถีใหม่ (New Normal) อีกทั้งเป็นการส่งเสริมให้เกิดการพัฒนาเมืองอัจฉริยะ (Smart City) ที่มีการใช้ประโยชน์จากเทคโนโลยีและนวัตกรรมดิจิทัล” นายชัยวุฒิกล่าว
ทั้งนี้ จังหวัดสงขลา ถือเป็นหนึ่งในสามจังหวัดเศรษฐกิจ (จังหวัดอุบลราชธานี สงขลา และพิษณุโลก) ที่ ดีป้า หน่วยงานในสังกัดกระทรวงดิจิทัลฯ ซึ่งรับมอบนโยบายไปขับเคลื่อนพันธกิจสมาร์ทซิตี้ มุ่งหวังที่จะต่อยอดการส่งเสริมพื้นที่ต้นแบบทางเศรษฐกิจ โดยคาดหมายว่างานนี้ จะมีผู้ประกอบการและผู้สนใจเข้าร่วมมากกว่า 500 ราย เกิดการเจรจาจับคู่ธุรกิจมากกว่า 9 ล้านบาท กระตุ้นให้เกิดการประยุกต์ใช้เทคโนโลยีดิจิทัลในกลุ่มผู้ประกอบการรายย่อยมากกว่า 450 ราย
**********************
รัฐบาลไทย-ข่าวทำเนียบรัฐบาล-นายก ห่วงใย สั่ง รมว.เฮ้ง ดูแลช่วยเหลือหนุ่มเพชรบูรณ์ตกงานอย่างเต็มกำลัง
วันอาทิตย์ที่ 12 มิถุนายน 2565
นายก ห่วงใย สั่ง รมว.เฮ้ง ดูแลช่วยเหลือหนุ่มเพชรบูรณ์ตกงานอย่างเต็มกําลัง
...
เมื่อวันที่ 12 มิถุนายน 2565 นายสุชาติ ชมกลิ่น รัฐมนตรีว่าการกระทรวงแรงงาน เปิดเผยถึงกรณีที่สื่อโซเชียลนําเสนอหนุ่มรายหนึ่งชื่อ นายสุระชัย ไชยบาล หรือ กอล์ฟ อายุ 35 ปี ชาวจังหวัดเพชรบูรณ์ ถูกเลิกจ้างเนื่องจากลางานเพื่อไปดูแลภรรยาที่ป่วย ทันทีที่ทราบข่าวดังกล่าวท่านนายกรัฐมนตรีและรัฐมนตรีว่าการกระทรวงกลาโหม พล.อ.ประยุทธ์ จันทร์โอชา และ พล.อ.ประวิตร วงษ์สุวรรณ รองนายกรัฐมนตรี ซึ่งท่านกํากับดูแลกระทรวงแรงงาน ได้มีความห่วงใยจึงได้ให้กระทรวงแรงงานลงพื้นที่เข้าไปดูแลให้ความช่วยเหลืออย่างใกล้ชิด ผมจึงได้สั่งการให้ 5 เสือแรงงานในพื้นที่ จ.เพชรบูรณ์ ได้แก่ แรงงานจังหวัด จัดหางานจังหวัด ผู้อํานวยการสํานักงานพัฒนาฝีมือแรงงานเพชรบูรณ์ สวัสดิการและคุ้มครองแรงงานจังหวัด และประกันสังคมจังหวัด ได้ลงพื้นที่เข้าไปช่วยเหลือลูกจ้างทันที ซึ่งพบว่า นายสุระชัย ไชยบาล ลูกจ้างรายดังกล่าว ต้องการที่จะประกอบอาชีพเป็นช่างตัดผม จึงมอบหมายให้กรมพัฒนาฝีมือแรงงาน เร่งฝึกอบรมให้ความรู้ด้านช่างตัดผมและมอบอุปกรณ์ตัดผมเป็นเครื่องมือไว้ประกอบอาชีพให้แก่นายสุระชัยอย่างเร่งด่วน โดยระหว่างการฝึกอบรมจะพาภรรยาที่ป่วย และลูกที่เพิ่งคลอดเข้ามาพักที่หอพักของสํานักงานพัฒนาฝีมือแรงงานเพชรบูรณ์ด้วย
นายสุชาติ กล่าวต่อว่า ในวันนี้ผมยังได้มอบหมายให้ นางสาวสุกัญญา องค์วิเศษไพบูลย์ แรงงานจังหวัดเพชรบูรณ์ เป็นตัวแทนพร้อมด้วยหัวหน้าส่วนราชการหน่วยงานในสังกัดกระทรวงแรงงานจังหวัดเพชรบูรณ์ ลงพื้นที่นําเงินส่วนตัวและสิ่งของไปมอบช่วยเหลือให้นายสุระชัย เพื่อเป็นค่าใช้จ่ายในการเดินทาง ค่ารถ ค่าที่พัก ที่จะพาภรรยาที่ป่วยไปทําคีโมฉายแสงที่โรงพยาบาลร้อยเอ็ด จํานวน 3 ครั้งๆ ละ 5,000 บาท รวมเป็นเงิน 15,000 บาท และมอบเงินอีกส่วนหนึ่งให้เป็นค่านม ค่าแพมเพิส ไว้เลี้ยงดูลูกที่เพิ่งคลอดได้เพียง 6 เดือน อีกเดือนละ 2,500 บาท เพื่อช่วยบรรเทาภาระค่าใช้จ่ายไปในเบื้องต้น จนกว่านายสุระชัยจะอบรมกับกรมพัฒนาฝีมือแรงงานแล้วเสร็จและออกมาประกอบอาชีพเลี้ยงดูครอบครัวได้
"ท่านนายกรัฐมนตรีห่วงใย และกําชับให้กระทรวงแรงงานลงพื้นที่เข้าไปช่วยเหลือดูแลอย่างใกล้ชิด ผมจึงได้ให้แรงงานจังหวัดเป็นตัวแทนไปมอบเงินและสิ่งของช่วยเหลือ เพื่อบรรเทาความเดือดร้อนในเบื้องต้น เมื่อหลังจากฝึกอบรมเสร็จสิ้นแล้ว ผมและเพื่อนๆ จะรวบรวมเงินซื้อเครื่องมือและอุปกรณ์การตัดผมเพื่อมอบให้นายสุระชัยไว้ประกอบอาชีพด้วย ซึ่งสอดคล้องกับนโยบายกระทรวงแรงงานที่เราดูแลแรงงานเหมือนคนในครอบครัว และนโยบายของรัฐบาลที่จะไม่ทิ้งใครไว้ข้างหลัง " นายสุชาติ กล่าวในท้ายสุด
รัฐบาลไทย-ข่าวทำเนียบรัฐบาล-รมว.วธ. บันทึกเทปวีดิทัศน์กล่าวปาฐกถา เรื่อง ความร่วมมือทางวัฒนธรรมระหว่างไทย-จีน โครงการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
วันจันทร์ที่ 30 สิงหาคม 2564
รมว.วธ. บันทึกเทปวีดิทัศน์กล่าวปาฐกถา เรื่อง ความร่วมมือทางวัฒนธรรมระหว่างไทย-จีน โครงการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน
บันทึกเทปวีดิทัศน์กล่าวปาฐกถา เรื่อง ความร่วมมือทางวัฒนธรรมระหว่างไทย-จีน โครงการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน ในวันพุธที่ ๑ กันยายน ๒๕๖๔ ผ่านระบบออนไลน์โปรแกรม ZOOM
วันที่ ๓๐ สิงหาคม ๒๕๖๔ เวลา ๑๑.๐๐ น. นายอิทธิพล คุณปลื้ม รัฐมนตรีว่าการกระทรวงวัฒนธรรมบันทึกเทปวีดิทัศน์กล่าวปาฐกถา เรื่อง ความร่วมมือทางวัฒนธรรมระหว่างไทย-จีน โครงการเสวนาระดมความคิดแนวทางการจัดตั้งศูนย์วัฒนธรรมไทยในประเทศจีน ในวันพุธที่ ๑ กันยายน ๒๕๖๔ ผ่านระบบออนไลน์โปรแกรม ZOOM ณ ห้องประชุม ๑ ชั้น ๘ อาคารวัฒนธรรมวิศิษฏ์ กระทรวงวัฒนธรรม
รัฐบาลไทย-ข่าวทำเนียบรัฐบาล-โฆษกรัฐบาลเผย "นายกฯ" แนะประชาชนและหน่วยงาน ให้ความสำคัญกับช่วง 7 วันหลังเทศกาลสงกรานต์ ปฏิบัติตามมาตรการสาธารณสุขอย่างเคร่งครัดและ WFH
วันจันทร์ที่ 18 เมษายน 2565
โฆษกรัฐบาลเผย "นายกฯ" แนะประชาชนและหน่วยงาน ให้ความสําคัญกับช่วง 7 วันหลังเทศกาลสงกรานต์ ปฏิบัติตามมาตรการสาธารณสุขอย่างเคร่งครัดและ WFH
โฆษกรัฐบาลเผย "นายกฯ" แนะประชาชนและหน่วยงาน ให้ความสําคัญกับช่วง 7 วันหลังเทศกาลสงกรานต์ ปฏิบัติตามมาตรการสาธารณสุขอย่างเคร่งครัดและ WFH ขณะที่จํานวนผู้ติดเชื้อรายใหม่วันนี้ รวม 16,994 ราย
วันที่ 18 เมษายน 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม แนะนําประชาชนและทุกภาคส่วนให้ความสําคัญกับช่วง 7 วันหลังเทศกาลสงกรานต์ โดยขอความร่วมมือผู้ที่มีการเข้าร่วมกิจกรรมและเดินทางในช่วงเทศกาลสงกรานต์เฝ้าระวังสังเกตอาการตนเองใน 7 วัน รักษาระยะห่าง งดพบปะผู้คนและหลีกเลี่ยงการพูดคุยอย่างใกล้ชิด ตรวจ ATK และขอให้หน่วยงานพิจารณาการปฏิบัติงานที่บ้าน (WFH) ตามความเหมาะสมกับสถานการณ์ พร้อมเน้นย้ําปฏิบัติตามมาตรการสาธารณสุขอย่างเคร่งครัดและสถานการณ์โควิด - 19 ในประเทศไทยยังคงพบผู้ติดเชื้ออยู่เป็นจํานวนมาก จํานวนผู้เสียชีวิตจากโรคโควิด - 19 มีแนวโน้มเพิ่มสูงขึ้น ซึ่งปัจจัยเสี่ยงต่อการเสียชีวิตที่สําคัญคือผู้ป่วยกลุ่มเสี่ยง 608 และผู้ที่ได้รับวัคซีนไม่ครบตามเกณฑ์ จึงขอ เฝ้าสังเกตอาการอย่างใกล้ชิด หากพบว่ามีการติดเชื้อโควิด – 19 ให้รีบติดต่อสถานพยาบาลเพื่อเข้าถึงการรักษาทันท่วงทีและลดอัตราการเสี่ยงในการเจ็บป่วยรุนแรงและเสียชีวิต
ขณะที่ผู้ติดเชื้อโควิด-19 รายใหม่วันนี้ (18 เมษายน 2565) รวม 16,994 ราย จําแนกเป็น ผู้ป่วยจากในประเทศ 16,918 ราย ผู้ป่วยมาจากต่างประเทศ 76 ราย ผู้ป่วยสะสม 1,823,518 ราย (ตั้งแต่ 1 มกราคม 2565) หายป่วยกลับบ้าน 25,910 ราย หายป่วยสะสม 1,645,939 ราย (ตั้งแต่ 1 มกราคม 2565) และผู้ป่วยกําลังรักษา 205,514 ราย เสียชีวิต 124 ราย
.............................
รัฐบาลไทย-ข่าวทำเนียบรัฐบาล-ไทย-ญี่ปุ่น ยกระดับความสัมพันธ์อย่างรอบด้าน
วันพุธที่ 4 พฤษภาคม 2565
ไทย-ญี่ปุ่น ยกระดับความสัมพันธ์อย่างรอบด้าน
วันพุธที่ 4 พฤษภาคม 2565
ไทย-ญี่ปุ่น ยกระดับความสัมพันธ์อย่างรอบด้าน
ต่อจากนี้ไป ขอเชิญรับฟังไทยคู่ฟ้า ค่ะ
ไทย-ญี่ปุ่น ยกระดับความสัมพันธ์ให้รอบด้านและครอบคลุมเนื่องในโอกาสครบรอบ 135
ปีการสถาปนาความสัมพันธ์ทางการทูตไทย-ญี่ปุ่น โดยลงนามความตกลงร่วมกัน 3
ฉบับและหารือในประเด็นสําคัญ เช่น การร่วมมือด้านเศรษฐกิจสู่อนาคตโดยเพิ่มความเชื่อมโยง Supply
chain ในสาขาต่าง ๆ ตามแผนพัฒนาเศรษฐกิจของทั้ง 2 ประเทศ
การร่วมมือด้านสาธารณสุขและการผ่อนคลายมาตรการเข้าประเทศหลังสถานการณ์โควิด-19
การร่วมมือด้านกลาโหม ความมั่นคง และการยุติธรรม
โดยทําสนธิสัญญาว่าด้วยความช่วยเหลือซึ่งกันและกันทางอาญา
การร่วมมือในการพัฒนาอนุภูมิภาคและภูมิภาค เช่น กรอบความร่วมมือแม่โขง-ญี่ปุ่น
รวมถึงการร่วมมือเพื่อรับมือสถานการณ์ระหว่างประเทศเพื่อให้ทุกฝ่ายหลีกเลี่ยงการใช้ความรุนแรง
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล- รมช.ธรรมนัส ตรวจราชการจ.ชลบุรี เดินหน้าโครงการเขตพัฒนาพิเศษภาคตะวันออก (EEC) พร้อมมอบถุงยังชีพแก่พี่น้องเกษตรกร
วันจันทร์ที่ 14 มิถุนายน 2564
รมช.ธรรมนัส ตรวจราชการจ.ชลบุรี เดินหน้าโครงการเขตพัฒนาพิเศษภาคตะวันออก (EEC) พร้อมมอบถุงยังชีพแก่พี่น้องเกษตรกร
รมช.ธรรมนัส ตรวจราชการจ.ชลบุรี เดินหน้าโครงการเขตพัฒนาพิเศษภาคตะวันออก (EEC) พร้อมมอบถุงยังชีพแก่พี่น้องเกษตรกร
ร้อยเอก ธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ ลงพื้นที่ตรวจราชการจังหวัดชลบุรี โครงการเขตพัฒนาพิเศษภาคตะวันออก (EEC) พร้อมมอบถุงยังชีพแก่พี่น้องเกษตรกร ณ อาคารวิทยาศาสตร์การกีฬา อ.บางละมุง จ.ชลบุรี ว่า
จังหวัดชลบุรี เป็นจังหวัดที่ตั้งอยู่ในจุดยุทธศาสตร์ที่สําคัญ มีศักยภาพสูงสู่การพัฒนาเป็นเขตพัฒนาพิเศษภาคตะวันออก (EEC) โดยมีจุดยืนทางด้านการท่องเที่ยว เมืองอุตสาหกรรมสะอาด แหล่งผลิตสินค้าเกษตร ปศุสัตว์ ประมง ซึ่งนับว่าเป็นโอกาสสําคัญในการแข่งขันด้านการผลิต การแปรรูป และการส่งออกของภาคการเกษตร ทั้งนี้กระทรวงเกษตรและสหกรณ์ โดย สํานักงานการปฏิรูปที่ดินเพื่อเกษตรกรรม จังหวัดชลบุรีมีพื้นที่ประกาศเขตปฏิรูปที่ดินแล้ว จํานวน 649,749 ไร่ มอบเอกสารสิทธิ ส.ป.ก.4-01 ให้เกษตรกรแล้วจํานวน 19,757 ราย เนื้อที่ 454,192 ไร่ และมีพื้นที่คงเหลือ 77,157.48 ไร่ ซึ่งทาง ส.ป.ก. พร้อมจะเร่งรัดจัดสรรที่ดินให้แก่พี่น้องเกษตรกรตามนโยบายของกระทรวงเกษตรและสหกรณ์
สําหรับพื้นที่เขตพัฒนาพิเศษภาคตะวันออก (EEC) ได้มีการศึกษาและพิจารณาพื้นที่ ส.ป.ก. บริเวณอําเภอบางละมุง จํานวน 86,657 ไร่ มีศักยภาพใช้พัฒนาเป็นเมืองใหม่อัจฉริยะในพื้นที่ EEC ประมาณ 62,500 ไร่ โดยได้สํารวจ รับฟังความคิดเห็นของเกษตรกรเจ้าของกรรมสิทธิ์ที่ดินแล้วเสร็จ จํานวน 680 ราย คิดเป็นพื้นที่ 20,561 ไร่ ในส่วนของการพัฒนาพื้นที่โดยรอบเขตพัฒนาพิเศษภาคตะวันออก (EEC) ทาง ส.ป.ก. จะเป็นกําลังหลักในการขับเคลื่อน ในการปลูกพืชเศรษฐกิจ พืชสมุนไพร เพื่อเป็นอาชีพเสริมเพิ่มรายได้ให้กับเกษตรกร
นอกจากนี้ ยังได้มีการมอบถุงยังชีพแก่พี่น้องเกษตรกร เพื่อเป็นขวัญและกําลังใจ ในสถานการณ์การแพร่ระบาดของเชื้อไวรัสโควิด - 19 โดยมอบให้แก่ตัวแทนชุมชุม ชุมชนละ 50 ชุด ณ อาคารวิทยาศาสตร์การกีฬา อ.บางละมุง ศาลาเอนกประสงค์หนองผักกูด หมู่ 13 ศาลาเอนกประสงค์หมู่บ้านโรงน้ําตาล หมู่ 11 และศาลเจ้าแม่ทับทิมบ้านชากแง้ว หมู่ 10 ต.ห้วยใหญ่ อ.บางละมุง จ.ชลบุรี
รัฐบาลไทย-ข่าวทำเนียบรัฐบาล-รมช. คลัง ลงพื้นที่ท่าเรือกรุงเทพ กำชับทุกหน่วยงานร่วมบูรณาการ
วันพุธที่ 1 ธันวาคม 2564
รมช. คลัง ลงพื้นที่ท่าเรือกรุงเทพ กําชับทุกหน่วยงานร่วมบูรณาการ
รมช.คลัง และอธิบดีกรมศุลกากร พร้อมคณะผู้บริหาร ลงพื้นที่และตรวจเยี่ยมการปฏิบัติงานและการปฏิบัติพิธีการทางศุลกากรทั้งนําเข้า-ส่งออก เพื่อเตรียมพร้อมรองรับการขยายตัวของเศรษฐกิจที่มีแนวโน้มดีขึ้น ณ สํานักงานศุลกากรท่าเรือกรุงเทพ
วันนี้ (1 ธันวาคม 2564) นายสันติ พร้อมพัฒน์ รัฐมนตรีช่วยว่าการกระทรวงการคลัง ที่กํากับดูแลกรมศุลกากร และ นายพชร อนันตศิลป์ อธิบดีกรมศุลกากร พร้อมคณะผู้บริหาร ร่วมกันลงพื้นที่และตรวจเยี่ยมการปฏิบัติงานและการปฏิบัติพิธีการทางศุลกากรทั้งนําเข้า-ส่งออก เพื่อเตรียมพร้อมรองรับการขยายตัวของเศรษฐกิจที่มีแนวโน้มดีขึ้น ภายหลังจากสถานการณ์การแพร่ระบาดของโรคติดเชื้อไวรัสโคโรนา 2019 (COVID-19) ณ สํานักงานศุลกากรท่าเรือกรุงเทพ
ตามที่ สํานักงานเศรษฐกิจการคลัง รายงานภาวะเศรษฐกิจประจําเดือนตุลาคม 2564 ที่ผ่านมา พบว่าเศรษฐกิจไทยส่งสัญญาณปรับตัวดีขึ้น ทําให้มีกิจกรรมทางเศรษฐกิจเพิ่มขึ้น โดยเฉพาะการส่งออกสินค้าโดยมูลค่าการส่งออกสินค้ารวมในรูปเงินสกุลดอลลาร์สหรัฐ เดือนตุลาคม 2564 อยู่ที่ 22,738.7 ล้านดอลลาร์สหรัฐ ขยายตัวติดต่อกันเป็นเดือนที่ 8 ที่ร้อยละ 17.4 ต่อปี
ในโอกาสนี้ นายสันติ พร้อมพัฒน์ รัฐมนตรีช่วยว่าการกระทรวงการคลัง พร้อมคณะผู้บริหารกรมศุลกากร ได้ตรวจเยี่ยมการปฏิบัติพิธีการทางศุลกากรเกี่ยวกับการส่งออกสินค้าทั้งกระบวนการ รวมทั้งการทํางานของระบบตรวจสอบตู้สินค้าด้วยเครื่องเอกซเรย์ พร้อมกําชับให้ร่วมกันบูรณาการทุกภาคส่วนเพื่ออํานวยความสะดวกกับผู้ประกอบการ ควบคู่การควบคุมทางศุลกากร เพื่อสร้างความมั่นใจ ความเชื่อมั่น สอดรับกับตัวเลขการส่งออกที่เพิ่มขึ้น และสร้างรายได้ให้ประชาชน ตามนโยบายของรัฐบาลอย่างยั่งยืน ต่อไป
รัฐบาลไทย-ข่าวทำเนียบรัฐบาล-กอช. มอบของขวัญ รับเทศกาลตรุษจีน สมัคร พร้อมส่งเงินออมครั้งแรก 100 บาท รับเงินสมทบจากรัฐ รวมถึงอั่งเปาออมรัก มูลค่า 50 บาท
วันจันทร์ที่ 31 มกราคม 2565
กอช. มอบของขวัญ รับเทศกาลตรุษจีน สมัคร พร้อมส่งเงินออมครั้งแรก 100 บาท รับเงินสมทบจากรัฐ รวมถึงอั่งเปาออมรัก มูลค่า 50 บาท
กอช. จัดโปรโมชันรับเทศกาลตรุษจีน สําหรับผู้ที่มีสิทธิสมัครสมาชิก พร้อมส่งเงินออมกับ กอช. ครั้งแรก 100 บาท รับเงินสมทบเพิ่มตามช่วงอายุสูงสุด 1,200 บาทต่อปี และรับอั่งเปาออมรัก M-Coupon มูลค่า 50 บาท เริ่มตั้งแต่วันที่ 1 ถึง 28 กุมภาพันธ์ 2565
กองทุนการออมแห่งชาติ หรือ กอช. จัดโปรโมชันรับเทศกาลตรุษจีน สําหรับผู้ที่มีสิทธิสมัครสมาชิก พร้อมส่งเงินออมกับ กอช. ครั้งแรก 100 บาท รับเงินสมทบเพิ่มตามช่วงอายุสูงสุด 1,200 บาทต่อปี และรับอั่งเปาออมรัก M-Coupon มูลค่า 50 บาท เริ่มตั้งแต่วันที่ 1 ถึง 28 กุมภาพันธ์ 2565 สอบถามเพิ่มเติม สายด่วนเงินออม โทร. 02-049-9000
นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ (กอช.) เปิดเผยว่า กอช. จัดโปรโมชันพิเศษฉลองตรุษจีน มอบอั่งเปาออมรัก M-Coupon จากเซเว่น อีเลฟเว่น มูลค่า 50 บาท ให้แก่ผู้ที่สมัครสมาชิก กอช. พร้อมส่งเงินออม 100 บาท จํานวน 5,000 ท่านแรก* ทั้งยังได้รับเงินสมทบเพิ่มตามช่วงอายุของสมาชิก สูงสุด 1,200 บาทต่อปี สําหรับผู้ที่เข้าร่วมกิจกรรมตั้งแต่วันที่ 1 ถึง 28 กุมภาพันธ์ 2565
สําหรับผู้ที่สนใจสามารถตรวจสอบสิทธิ สมัครและส่งเงินออม ได้ที่แอปพลิเคชัน “กอช.” เพื่อลดการเดินทางห่างไกลโควิด-19 หรือหน่วยรับสมัครสมาชิกใกล้บ้านท่าน อาทิ ที่ว่าการอําเภอทั่วประเทศ สํานักงานคลังจังหวัด สถาบันการเงินชุมชน ตัวแทน กอช. ประจําหมู่บ้าน ธนาคารออมสิน ธ.ก.ส. ธอส. ธนาคารกรุงไทย ธนาคารอิสลามแห่งประเทศไทย ทุกสาขา สอบถามข้อมูลเพิ่มเติมได้ที่สายด่วนเงินออม โทร. 02-049-9000
“คุณออม รัฐช่วยออม คุณได้บํานาญ”
รัฐบาลไทย-ข่าวทำเนียบรัฐบาล-กระทรวงยุติธรรมประชุมคณะอนุกรรมการให้ความช่วยเหลือประจำกรุงเทพมหานครฯ ครั้งที่ ๑๖/๒๕๖๔
วันจันทร์ที่ 19 กรกฎาคม 2564
กระทรวงยุติธรรมประชุมคณะอนุกรรมการให้ความช่วยเหลือประจํากรุงเทพมหานครฯ ครั้งที่ ๑๖/๒๕๖๔
กระทรวงยุติธรรมประชุมคณะอนุกรรมการให้ความช่วยเหลือประจํากรุงเทพมหานครฯ ครั้งที่ ๑๖/๒๕๖๔
ในวันจันทร์ที่ ๑๙ กรกฎาคม ๒๕๖๔ เวลา ๑๓.๓๐ น. นายสหการณ์ เพ็ชรนรินทร์ รองปลัดกระทรวงยุติธรรม เป็นประธานการประชุมคณะอนุกรรมการให้ความช่วยเหลือประจํากรุงเทพมหานคร และที่เกินอํานาจของคณะอนุกรรมการให้ความช่วยเหลือประจําจังหวัด คณะที่ ๑ ครั้งที่ ๑๖/๒๕๖๔ ร่วมกับคณะอนุกรรมการฯ และเจ้าหน้าที่ที่เกี่ยวข้อง ผ่านระบบการประชุมออนไลน์ Video Conference และ ณ ห้องประชุม ๑๐-๖ ชั้น ๑๐ กระทรวงยุติธรรม
ถนนแจ้งวัฒนะ เขตหลักสี่ กรุงเทพมหานคร
เพื่อพิจารณาทบทวนผลการพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๒ ราย และพิจารณาคําขอรับความช่วยเหลือเสนอคณะอนุกรรมการให้ความช่วยเหลือประจํากรุงเทพมหานครฯ คณะที่ ๑ จํานวน ๑๕ ราย
ทั้งนี้ ที่ประชุมได้รับทราบสถิติการให้ความช่วยเหลือประชาชน ตามภารกิจกองทุนยุติธรรมผ่านระบบ JFReport ประจําปีงบประมาณ ๒๕๖๔ แบ่งเป็นผู้มาขอรับคําปรึกษากฎหมาย และผู้มาขอรับความช่วยเหลือตามภารกิจของกองทุนยุติธรรม ได้แก่ กรณีการช่วยเหลือประชาชนในการดําเนินคดี กรณีการขอปล่อยชั่วคราวผู้ต้องหาหรือจําเลย กรณีการช่วยเหลือผู้ถูกละเมิดฯ และกรณีการสนับสนุนในการให้ความรู้ทางกฎหมาย
รัฐบาลไทย-ข่าวทำเนียบรัฐบาล-PM profoundly appreciates King of Saudi Arabia's benevolence for gifting 50,060 copies of Holy Qur’an to Thai Muslims
วันพุธที่ 2 มีนาคม 2565
PM profoundly appreciates King of Saudi Arabia's benevolence for gifting 50,060 copies of Holy Qur’an to Thai Muslims
PM profoundly appreciates King of Saudi Arabia's benevolence for gifting 50,060 copies of Holy Qur’an to Thai Muslims
March 1, 2022, Government Spokesperson Thanakorn Wangboonkongchana disclosed that Prime Minister and Defense Minister Gen Prayut Chan-o-cha expressed profound appreciation toward King Salman bin Abdulaziz Al Saud of the Kingdom of Saudi Arabia for gifting 50,060 copies of the Holy Qur’an, in various sizes and translations, to Thailand. The handover ceremony was held on February 26, 2022 in Bangkok.
The Ministry of Islamic Affairs, Dawah and Guidance, represented by the King Fahd Complex for the Printing of the Holy Qur’an, handed over the copies of the Holy Qur’an in the context of efforts to deliver the gift to Muslims around the world before the holy month of Ramadan for this year. The gift is an extension of what was sent to Thailand in the past years,which also coincides with the development of bilateral relations between Thailand and Saudi Arabia.The Holy Qur’an has been translated into 76 languages. The King Fahd Complex has increased its production rate by more than 100%, from seven million copies to 20 million copies annually in high quality, noting that by the end of 2021, the complex produced more than 345 million copies, of which more than 320 million copies were distributed as a gift from the Kingdom of Saudi Arabia to Muslims around the world.
According to the Government Spokesperson, the gifting of the Holy Qur’an reflects cordial relations and cooperation between the two countries, especially in social dimension, and the recognition of Thailand’s role among the international Muslim community. This is in line with the Prime Minister’s policy to promote peaceful coexistence and multiculturalism, as well as reconciliation and freedom.
In addition, the launching of Saudia Airlines’ first direct flight to Thailand underscores success of the Prime Minister’s official visit to Saudi Arabia on January 25, 2022. The flight arrived at Suvarnabhumi Airport at 1805hrs on February 28, 2022 with 71 on-board passengers, who have undergone strict public health procedure. The direct flights will open new opportunities for tourism businesses in Thailand from Middle Eastern and European visitors, and promote the country as a regional transit hub.
รัฐบาลไทย-ข่าวทำเนียบรัฐบาล-ครม. เห็นชอบร่างกฎกระทรวงกำหนดให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
วันอังคารที่ 7 ธันวาคม 2564
ครม. เห็นชอบร่างกฎกระทรวงกําหนดให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
ครม. เห็นชอบร่างกฎกระทรวงกําหนดให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
วันนี้ (7 ธ.ค. 64) นายธนกร วังบุญคงชนะ โฆษกประจําสํานักนายกรัฐมนตรี เผย คณะรัฐมนตรีมีมติอนุมัติ ร่างกฎกระทรวง รวม 4 ฉบับ ให้เครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ต้องเป็นไปตามมาตรฐาน เพื่อป้องกันการบาดเจ็บและเสียชีวิตของเด็กในสนามเด็กเล่น
กระทรวงอุตสาหกรรม เสนอ ร่างกฎกระทรวง จํานวน 4 ฉบับ ได้แก่
1) ร่างกฎกระทรวงกําหนดให้ผลิตภัณฑ์อุตสาหกรรมเครื่องเล่นสนามสาธารณะ ชิงช้า ต้องเป็นไปตามมาตรฐาน พ.ศ. ....
2) ร่างกฎกระทรวงกําหนดให้ผลิตภัณฑ์อุตสาหกรรมเครื่องเล่นสนามสาธารณะ กระดานลื่น ต้องเป็นไปตามมาตรฐาน พ.ศ. ....
3) ร่างกฎกระทรวงกําหนดให้ผลิตภัณฑ์อุตสาหกรรมเครื่องเล่นสนามสาธารณะ ม้าหมุน ต้องเป็นไปตามมาตรฐาน พ.ศ. ....
และ 4) ร่างกฎกระทรวงกําหนดให้ผลิตภัณฑ์อุตสาหกรรมเครื่องเล่นสนามสาธารณะ อุปกรณ์โยก ต้องเป็นไปตามมาตรฐาน พ.ศ. ....
โดยร่างกฎกระทรวง ทั้ง 4 ฉบับเสนอ เป็นการกําหนดให้ผลิตภัณฑ์อุตสาหกรรมเครื่องเล่นสนามสาธารณะ ชิงช้า กระดานลื่น ม้าหมุน และอุปกรณ์โยก ให้เป็นไปตามมาตรฐาน โดยสอดคล้องกับการประชุมสมัชชาสุขภาพแห่งชาติ ครั้งที่ 10 เพื่อให้มีหน่วยงานที่ทําหน้าที่ดูแลผลิตภัณฑ์อุตสาหกรรมเครื่องเล่นสนามสาธารณะดังกล่าวอย่างชัดเจนและเป็นระบบ เพื่อป้องกันการบาดเจ็บและเสียชีวิตของเด็กในสนามเด็กเล่น พร้อมทั้งยังสอดคล้องกับยุทธศาสตร์ชาติในด้านการบริหารราชการแผ่นดินการปรับปรุงกฎระเบียบเพื่ออํานวยความสะดวกแก่ประชาชนอีกด้วย
.......................
รัฐบาลไทย-ข่าวทำเนียบรัฐบาล-อดีตพนักงาน JSL ปลื้ม รมว.เฮ้ง ปั้นให้เป็นบาริสต้ามืออาชีพ
วันอังคารที่ 2 สิงหาคม 2565
อดีตพนักงาน JSL ปลื้ม รมว.เฮ้ง ปั้นให้เป็นบาริสต้ามืออาชีพ
รมว.สุชาติ ชมกลิ่น มอบหมายให้นางธิวัลรัตน์ อังกินันทน์ ที่ปรึกษารัฐมนตรีว่าการกระทรวงแรงงาน ให้กําลังใจอดีตลูกจ้าง JSL เข้าอบรมบาริสตามืออาชีพ ณ วิทยาลัยการแรงงาน กรมพัฒนาฝีมือแรงงาน
รัฐบาลไทย-ข่าวทำเนียบรัฐบาล-60,344 โรงงาน เฮ!! ก.อุตฯ สั่งยกเว้นค่าธรรมเนียมโรงงานต่อเนื่อง หวังช่วยฟื้นฟูกิจการหลังสถานการณ์ไวรัสโควิด-19 คลี่คลาย
วันพุธที่ 8 มิถุนายน 2565
60,344 โรงงาน เฮ!! ก.อุตฯ สั่งยกเว้นค่าธรรมเนียมโรงงานต่อเนื่อง หวังช่วยฟื้นฟูกิจการหลังสถานการณ์ไวรัสโควิด-19 คลี่คลาย
60,344 โรงงาน เฮ!! ก.อุตฯ สั่งยกเว้นค่าธรรมเนียมโรงงานต่อเนื่อง หวังช่วยฟื้นฟูกิจการหลังสถานการณ์ไวรัสโควิด-19 คลี่คลาย
ผู้ประกอบการโรงงาน จําพวก 2 และ 3 ได้เฮ!! อีกรอบ สุริยะ สั่งการกรมโรงงานอุตสาหกรรม (กรอ.) ดําเนินการยกเว้นค่าธรรมเนียมโรงงานรายปีต่อเนื่อง หลังจากยกเว้นมาแล้ว 2 ปี มีโรงงานเข้าข่ายได้รับการยกเว้น 60,344 แห่งทั่วประเทศ มูลค่ากว่า 280 ล้านบาท เพื่อช่วยผู้ประกอบกิจการโรงงานสามารถฟื้นฟูกิจการหลังสถานการณ์ไวรัสโควิด-19 คลี่คลาย
นายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เปิดเผยว่า ในช่วงสถานการณ์การแพร่ระบาดของไวรัสโควิด-19 ผู้ประกอบกิจการโรงงานได้รับผลกระทบทั้งทางเศรษฐกิจและการเงิน เมื่อสถานการณ์คลี่คลาย เป็นช่วงเวลาที่ผู้ประกอบกิจการโรงงานจะได้ฟื้นฟูกิจการ จึงสั่งการให้ กรอ. ดําเนินการยกเว้นค่าธรรมเนียมโรงงานจําพวกที่ 2 และจําพวกที่ 3 ทุกขนาดอีก 1 ปี ต่อเนื่องจากการยกเว้นค่าธรรมเนียมรายปีให้แก่ผู้ประกอบการโรงงานในปี 2564 ที่จะสิ้นสุดการยกเว้นค่าธรรมเนียมฯ ในวันที่ 9 มิถุนายน 2565 โดยการยกเว้นค่าธรรมเนียมในครั้งนี้เป็นการยกเว้นค่าธรรมเนียมครั้งที่ 3 ต่อเนื่องจากปี 2563 และ 2564
นายสุริยะ กล่าวต่อว่า “การยกเว้นค่าธรรมเนียมให้แก่เจ้าของกิจการโรงงาน เป็นหนึ่งในมาตรการให้ความช่วยเหลือแก่ผู้ประกอบกิจการโรงงาน ในการฟื้นฟูกิจการภายหลังการแพร่ระบาดของไวรัสโควิด-19 คลี่คลาย เพื่อให้กิจการสามารถพลิกฟื้นจนก้าวเดินต่อได้อย่างต่อเนื่อง”
ด้านนายวันชัย พนมชัย อธิบดีกรมโรงงานอุตสาหกรรม กล่าวว่า กรอ. ได้เร่งดําเนินการตามข้อสั่งการ โดยได้เสนอร่างกฎกระทรวงเพื่อยกเว้นค่าธรรมเนียมรายปีให้แก่ผู้ประกอบกิจการโรงงาน จําพวกที่ 2 และจําพวกที่ 3 ทุกขนาด ทั้งนี้ ขั้นตอนการดําเนินงานจะต้องนําเสนอหลักการและร่างกฎกระทรวงฯ ให้คณะรัฐมนตรี (ครม.) ให้ความเห็นชอบก่อน เมื่อ ครม. เห็นชอบแล้ว จะออกกฎกระทรวงและนําประกาศในราชกิจจานุเบกษา โดยจะมีผลบังคับใช้ ตั้งแต่วันที่ 10 มิถุนายน 2565 - 9 มิถุนายน 2566 ปัจจุบันมีผู้ประกอบการกิจการโรงงานจําพวกที่ 2 และจําพวกที่ 3 ที่ต้องชําระค่าธรรมเนียมรายปี รวมทั้งสิ้น 60,344 โรงงาน รวมเป็นเงิน 280,405,800 บาท (สองร้อยแปดสิบล้านสี่แสนห้าพันแปดร้อยบาทถ้วน)
“สําหรับแนวโน้มการลงทุนยังมีการเติบโตอย่างต่อเนื่อง เห็นได้ชัดจากข้อมูลการขยายโรงงานตั้งแต่ต้นปีงบประมาณ 2565 จนถึงปัจจุบัน เพิ่มขึ้น 3.5 % เงินลงทุนรวม 45,477.06 ล้านบาท กลุ่มอุตสาหกรรมที่มีการขยายโรงงานสูงสุด 3 อันดับ ได้แก่ อุตสาหกรรมอาหาร โลหะ และเครื่องใช้ไฟฟ้าและอุปกรณ์ เป็นสัญญาณที่ดีของการฟื้นตัวทางเศรษฐกิจของผู้ประกอบกิจการโรงงาน” อธิบดีกรมโรงงานฯ กล่าวปิดท้าย
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ห่วงผู้ประสบเหตุไฟไหม้ชุมชนบ่อนไก่ สั่งการ พม. ร่วม กทม. เร่งดูแลให้ความช่วยเหลือผู้ประสบภัย พร้อมให้หน่วยงานที่เกี่ยวข้องลงพื้นที่ สำรวจพื้นที่ชุมชนแออัด
วันพุธที่ 22 มิถุนายน 2565
โฆษกรัฐบาลเผย “นายกฯ” ห่วงผู้ประสบเหตุไฟไหม้ชุมชนบ่อนไก่ สั่งการ พม. ร่วม กทม. เร่งดูแลให้ความช่วยเหลือผู้ประสบภัย พร้อมให้หน่วยงานที่เกี่ยวข้องลงพื้นที่ สํารวจพื้นที่ชุมชนแออัด
โฆษกรัฐบาลเผย “นายกฯ” ห่วงผู้ประสบเหตุไฟไหม้ชุมชนบ่อนไก่ สั่งการ พม. ร่วม กทม. เร่งดูแลให้ความช่วยเหลือผู้ประสบภัย พร้อมให้หน่วยงานที่เกี่ยวข้องลงพื้นที่ สํารวจพื้นที่ชุมชนแออัด ทั่วกรุงเทพฯ และปริมณฑล วางแผนเผชิญเหตุกรณีพื้นที่เข้าถึงยาก
วันที่ 22 มิถุนายน 2565 นายธนกร วังบุญคงชนะ โฆษกประจําสํานักนายกรัฐมนตรี เผยว่า พลเอก ประยุทธ์ จันทร์โอชา นายกรัฐมนตรี ติดตามเหตุเพลิงไหม้ชุมชนพัฒนาบ่อนไก่ ถนนพระรามที่ 4 แขวงลุมพินี เขตปทุมวัน กรุงเทพฯ วานนี้ (21 มิ.ย.65) ซึ่งเป็นพื้นที่ชุมชนแออัด ส่วนใหญ่เป็นบ้านไม้ และห้องเช่าเกือบร้อยหลังคาเรือน มีซอยแคบทําให้รถดับเพลิงและการลําเลียงน้ําเข้าไปฉีดดับเพลิงค่อนข้างยากลําบาก โดยนายกรัฐมนตรีมีความห่วงใยและฝากกําลังใจถึงประชาชนผู้ได้รับผลกระทบ ซึ่งขณะนี้กรุงเทพมหานครและหน่วยงานที่เกี่ยวข้องได้ให้การดูแลเบื้องต้นที่ศูนย์พักพิงชั่วคราว บริเวณศูนย์สร้างสุขทุกวัยบ่อนไก่ (ศูนย์เยาวชนบ่อนไก่) แล้ว
โฆษกประจําสํานักนายกรัฐมนตรีกล่าวว่า นายกรัฐมนตรีได้ขอให้กระทรวงมหาดไทย และหน่วยงานที่เกี่ยวข้องบูรณาการ เร่งสํารวจพื้นที่ชุมชนแอดอัดทั่วกรุงเทพฯ และปริมณฑลในปัจจุบันให้ครอบคลุม พร้อมกับให้วางแผนเผชิญเหตุ เพื่อให้ความช่วยเหลือผู้ประสบสาธารณภัยในกรณีพื้นที่เข้าถึงยาก ให้มีการบูรณาการจัดการในภาวะฉุกเฉิน เพื่อเผชิญเหตุการณ์ฉุกเฉินที่เกิดขึ้นทุกรูปแบบได้อย่างมีประสิทธิภาพ รวมถึงต้องลดความสูญเสียที่จะมีต่อชีวิตและทรัพย์สินของประชาชน ให้มีผลกระทบน้อยที่สุด
“นายกรัฐมนตรีเน้นให้มีการป้องกันมิให้เกิดความเสี่ยงใหม่ และลดความเสี่ยงที่มีอยู่เดิม เพื่อป้องกันการเกิดเหตุสาธารณภัย ป้องกันไม่ให้เกิดการสูญเสีย สําหรับกรณีผู้ประสบภัยเหตุเพลิงไหม้ชุมชนพัฒนาบ่อนไก่ นายกรัฐมนตรีมีความห่วงใย โดยได้สั่งการเพิ่มเติมให้กระทรวงการพัฒนาสังคมและความมั่นคงของมนุษย์ ให้ความช่วยเหลือดูแลผู้ประสบภัยร่วมกับกรุงเทพมหานครอย่างใกล้ชิด ให้สํารวจและรับฟังปัญหา ความต้องการ เพื่อรัฐบาลจะได้เร่งแก้ปัญหาโดยเร็วที่สุด” โฆษกประจําสํานักนายกรัฐมนตรีกล่าว
..........................
รัฐบาลไทย-ข่าวทำเนียบรัฐบาล-ปลัด สธ. กำชับทุกจังหวัดเร่ง SAVE กลุ่ม 608 เผย “เจอ แจก จบ” ให้บริการแล้วกว่า 2 แสนราย
วันพุธที่ 16 มีนาคม 2565
ปลัด สธ. กําชับทุกจังหวัดเร่ง SAVE กลุ่ม 608 เผย “เจอ แจก จบ” ให้บริการแล้วกว่า 2 แสนราย
ปลัดกระทรวงสาธารณสุข ชี้กลุ่ม 608 เสี่ยงติดเชื้อโควิด 19 อาการรุนแรงและเสียชีวิตสูง ส่วนใหญ่ติดจากคนในครอบครัวและคนรู้จัก กําชับทุกจังหวัดเร่งดําเนินมาตรการ SAVE 608 ฉีดวัคซีนเข็มกระตุ้น และเข้มมาตรการป้องกันตนเอง หากติดเชื้อเข้ารับบริการแบบผู้ป่วยนอก
ปลัดกระทรวงสาธารณสุข ชี้กลุ่ม 608 เสี่ยงติดเชื้อโควิด 19 อาการรุนแรงและเสียชีวิตสูง ส่วนใหญ่ติดจากคนในครอบครัวและคนรู้จัก กําชับทุกจังหวัดเร่งดําเนินมาตรการSAVE 608 ฉีดวัคซีนเข็มกระตุ้น และเข้มมาตรการป้องกันตนเอง หากติดเชื้อเข้ารับบริการแบบผู้ป่วยนอก “เจอ แจก จบ” ให้บริการไปแล้ว 2 แสนกว่าราย ครึ่งหนึ่งใช้ยารักษาตามอาการ
วันนี้ (16 มีนาคม 2565) นพ.เกียรติภูมิ วงศ์รจิต ปลัดกระทรวงสาธารณสุข กล่าวว่า วันนี้ประเทศไทยรายงานผู้ติดเชื้อโควิด 19 รายใหม่ 23,945 ราย รักษาหาย 23,339 ราย กําลังรักษา 221,972 ราย จํานวนนี้เป็นผู้ป่วยปอดอักเสบ 1,401 ราย ใส่ท่อช่วยหายใจ 507 ราย และมีผู้เสียชีวิต 70 ราย ในภาพรวมยังพบผู้ติดเชื้อรายใหม่จํานวนมาก ทําให้พบผู้ป่วยปอดอักเสบ ผู้ป่วยใส่ท่อช่วยหายใจ และผู้เสียชีวิต มีแนวโน้มเพิ่มขึ้นตาม โดยเฉพาะกลุ่มอายุ 60 ปีขึ้นไปและกลุ่มโรคเรื้อรังที่ยังไม่ได้รับวัคซีน โดยส่วนใหญ่ติดเชื้อจากการสัมผัสใกล้ชิดคนในครอบครัวและคนรู้จัก ผ่านการทํากิจกรรมร่วมกันที่ไม่ได้สวมหน้ากากอนามัยเป็นระยะเวลานาน เช่น รับประทานอาหาร ดื่มสุรา ทั้งในงานเลี้ยง ที่บ้าน ที่ทํางาน ร้านอาหาร และแพร่เชื้อต่อให้กับกลุ่ม 608 ที่ยังไม่ได้ฉีดวัคซีน ทําให้ป่วยอาการหนักและเสียชีวิตตามมา
“กระทรวงสาธารณสุข ได้ให้ทุกจังหวัดเร่งมาตรการSAVE 608 ด้วยการฉีดวัคซีนป้องกันโควิด 19 เข็มกระตุ้นในผู้ที่รับวัคซีนครบ 2 เข็มเกิน 3 เดือน เพื่อลดการแพร่เชื้อสู่กลุ่ม 608 โดยเฉพาะพื้นที่ กทม. ปริมณฑล จังหวัดที่มีประชากรจํานวนมาก และจังหวัดนําร่องท่องเที่ยว และขอให้คงมาตรการป้องกันตนเองสูงสุดตลอดเวลา หากเกิดการติดเชื้อและเป็นกลุ่มสีเขียว คือ ไม่มีอาการหรือมีอาการเล็กน้อย สามารถเข้ารับบริการแบบผู้ป่วยนอกและแยกกักตัวเองที่บ้าน (OPSI) หรือ เจอ แจก จบ ได้” นพ.เกียรติภูมิกล่าว
นพ.เกียรติภูมิกล่าวต่อว่า ผลการดําเนินงาน “เจอ แจก จบ” ตั้งแต่วันที่ 1-13 มีนาคม 2565 ในพื้นที่ 12 เขตสุขภาพทั่วประเทศ มีผู้เข้ารับบริการสะสม 207,534 ราย เฉลี่ยต่อวัน 15,964 ราย สถานพยาบาลเปิดบริการแล้ว 513 แห่ง โดยเขตสุขภาพที่ 12 มีศักยภาพรองรับผู้ป่วยต่อวันสูงสุดถึง 14,580 ราย และมีผู้เข้ารับบริการเฉลี่ยต่อวัน 3,993 ราย ส่วนพื้นที่ กทม. มีผู้ป่วยเข้ารับบริการประมาณ 11,203 ราย เป็นโรงพยาบาลสังกัดสํานักการแพทย์ 6,740 ราย สังกัดกรมการแพทย์ 4,463 ราย สําหรับโรงพยาบาลสังกัดกระทรวงสาธารณสุข เขตสุขภาพที่ 4, 5 และ 6 ที่ช่วยรองรับผู้ป่วยพื้นที่ กทม. มีผู้รับบริการ 15,893 ราย อยู่ในสิทธิหลักประกันสุขภาพแห่งชาติหรือบัตรทอง 65% จ่ายยารักษาตามอาการมากที่สุด 52% จ่ายยาฟ้าทะลายโจร 24% และจ่ายยาฟาวิพิราเวียร์ 26% ช่วยให้ผู้ป่วยเข้าถึงการรักษาได้สะดวกรวดเร็วขึ้น และช่วยลดปัญหาตกค้างในการเข้าระบบรักษาผ่านสายด่วน 1330 ได้อย่างดี
****************************************** 16 มีนาคม 2565
รัฐบาลไทย-ข่าวทำเนียบรัฐบาล-ผยง ศรีวณิช รับรางวัล CEO of the Year 2021 โดดเด่นด้านผู้นำการเงินดิจิทัล
วันอังคารที่ 9 สิงหาคม 2565
ผยง ศรีวณิช รับรางวัล CEO of the Year 2021 โดดเด่นด้านผู้นําการเงินดิจิทัล
นายผยง ศรีวณิช กรรมการผู้จัดการใหญ่ ธนาคารกรุงไทย รับรางวัลซีอีโอแห่งปี Bangkok Post CEO of the Year 2021 : Best CEO in Digital Finance
นายผยง ศรีวณิช กรรมการผู้จัดการใหญ่ ธนาคารกรุงไทย รับรางวัลซีอีโอแห่งปี Bangkok Post CEO of the Year 2021 : Best CEO in Digital Finance จากความสําเร็จในการนําเทคโนโลยีและนวัตกรรม พัฒนาผลิตภัณฑ์และบริการดิจิทัล ที่ตอบโจทย์ผู้ใช้บริการทุกกลุ่มในทุกมิติ และเป็นกลไกในการขับเคลื่อนเศรษฐกิจของประเทศ ช่วยลดความเหลื่อมล้ําในการเข้าถึงบริการทางการเงิน โดยเฉพาะแอปพลิเคชัน เป๋าตัง ซึ่งเป็น Thailand Open Digital Platform ที่เข้าถึงประชาชนทุกกลุ่มและเชื่อมต่อกับแพลตฟอร์มอื่นๆ อย่างไร้รอยต่อ ครอบคลุมทั้งบริการภาครัฐ สุขภาพ การศึกษา การออมและการลงทุน พร้อมยกระดับการให้บริการใหม่ๆ อย่างต่อเนื่อง เช่นสลากดิจิทัล ส่งผลให้ปัจจุบันมีผู้ใช้งานกว่า 34 ล้านคน รวมถึงแอปพลิเคชัน ถุงเงิน ที่มีผู้ใช้งานกว่า 1.5 ล้านร้านค้า
Bangkok Post CEO of the Year 2021 จัดโดยหนังสือพิมพ์บางกอกโพสต์ เพื่อมอบให้กับผู้นําองค์กรชั้นนําที่ประสบความสําเร็จในการดําเนินธุรกิจ ด้วยวิสัยทัศน์ที่โดดเด่น บริหารจัดการและกําหนดกลยุทธ์เพื่อขับเคลื่อนองค์กรอย่างมีประสิทธิภาพ สร้างองค์กรเติบโตอย่างยั่งยืน โดยคัดเลือกจากการโหวตของผู้อ่านและประชาชน
รัฐบาลไทย-ข่าวทำเนียบรัฐบาล-กรมศุลกากรชี้แจงกรณีของหายจากพัสดุไปรษณีย์ระหว่างประเทศ ด่วนพิเศษ (EMS)
วันจันทร์ที่ 18 ตุลาคม 2564
กรมศุลกากรชี้แจงกรณีของหายจากพัสดุไปรษณีย์ระหว่างประเทศ ด่วนพิเศษ (EMS)
ตามที่มีกระแสข่าว เมื่อวันที่ 15 ตุลาคม 2564 เกี่ยวกับสิ่งของพร้อมลอตเตอรี่ หายไประหว่างการส่งพัสดุจากประเทศเกาหลีมายังประเทศไทย และมีการนําส่งต่อไปให้ผู้รับที่จังหวัดอุดรธานี ทําให้เกิดข้อสงสัยว่าของในกล่องพัสดุดังกล่าว หายไปได้อย่างไร
วันนี้ (17 ตุลาคม 2564) นายชัยยุทธ คําคุณ ที่ปรึกษาด้านพัฒนาระบบควบคุมทางศุลกากร ในฐานะโฆษกกรมศุลกากร เปิดเผยว่า ตามที่มีกระแสข่าว เมื่อวันที่ 15 ตุลาคม 2564 เกี่ยวกับสิ่งของพร้อมลอตเตอรี่ หายไประหว่างการส่งพัสดุจากประเทศเกาหลีมายังประเทศไทย และมีการนําส่งต่อไปให้ผู้รับที่จังหวัดอุดรธานี ทําให้เกิดข้อสงสัยว่าของในกล่องพัสดุดังกล่าว หายไปได้อย่างไร
กรมศุลกากร ได้ทราบเรื่องและมิได้นิ่งนอนใจ จึงได้ทําการตรวจสอบข้อมูลดังกล่าวทันที พบว่าพัสดุดังกล่าวเป็นพัสดุ ems หมายเลข ES298145501 KR ซึ่งทาง บริษัท ไปรษณีย์ไทย จํากัด เป็นผู้รับและได้ตรวจคัดโดยเจ้าหน้าที่ศุลกากร เมื่อวันที่ 11 ตุลาคม 2564 เวลา 12.56 น. ซึ่งเจ้าหน้าที่ศุลกากรได้ตรวจสอบรายละเอียดตามที่ปรากฏบนเอกสารหน้ากล่อง เห็นว่า เป็นของที่ไม่มีความเสี่ยง จึงมิได้เปิดกล่อง และส่งให้บริษัท ไปรษณีย์ไทย จํากัด เพื่อนําส่งไปให้ผู้รับบริการต่อไป ทั้งนี้การปฏิบัติพิธีการดังกล่าว สอดคล้องกับภาพถ่ายหีบห่อที่ปรากฎ พบว่าหีบห่อไม่ได้ถูกเปิดตรวจโดยศุลกากร เพราะไม่มีเทปกาวพลาสติกใส ที่ระบุข้อความว่า "เปิดตรวจ/ปิดผนึก โดยพนักงานศุลกากรร่วมกับพนักงานไปรษณีย์ Examined/Sealed by Customs and Postal Officers" ดังนั้น การสูญหายที่เกิดขึ้นจึงไม่ได้เกี่ยวข้องกับเจ้าหน้าที่กรมศุลกากร
สําหรับขั้นตอนของการเปิดตรวจพัสดุที่มาจากต่างประเทศนั้น จะเป็นการทํางานร่วมกันระหว่างเจ้าหน้าที่ศุลกากรและเจ้าหน้าที่ของบริษัท ไปรษณีย์ไทย จํากัด หากเจ้าหน้าที่ศุลกากรมีข้อสงสัยว่าพัสดุดังกล่าวมีความเสี่ยง จําเป็นต้องเปิดตรวจ เจ้าหน้าที่ศุลกากรจะแจ้งให้เจ้าหน้าที่ของบริษัท ไปรษณีย์ไทย จํากัด ทําการเปิดกล่องพัสดุ และเจ้าหน้าที่ศุลกากรจะเป็นผู้ตรวจสิ่งของภายใน และทําการบันทึก เมื่อตรวจเรียบร้อย และไม่พบสิ่งผิดปกติใด ๆ ก็จะทําการปิดกล่อง โดยเจ้าหน้าที่ไปรษณีย์ไทย จํากัด ด้วยเทปกาวพลาสติกใสระบุข้อความว่า "เปิดตรวจ/ปิดผนึก โดยพนักงานศุลกากรร่วมกับพนักงานไปรษณีย์ Examined/Sealed by Customs and Postal Officers" ตามรอยต่อที่เปิดกล่องให้เรียบร้อย โดยการทํางานในขั้นตอนนี้ จะมีกล้องวงจรปิดบันทึกการทํางานของเจ้าหน้าที่
หากท่านมีข้อสงสัยสามารถติดต่อสอบถามได้ที่ กรมศุลกากร สํานักงานศุลกากรกรุงเทพ ส่วนบริการศุลกากรไปรษณีย์ หมายเลขโทรศัพท์ 0-2575-1002
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนงานโครงการอันเนื่องมาจากพระราชดำริ โครงการพัชรสุธาคชานุรักษ์ ในพื้นที่ 5 จังหวัดภาคตะวันออก
วันพฤหัสบดีที่ 18 พฤศจิกายน 2564
กระทรวงเกษตรฯ ขับเคลื่อนงานโครงการอันเนื่องมาจากพระราชดําริ โครงการพัชรสุธาคชานุรักษ์ ในพื้นที่ 5 จังหวัดภาคตะวันออก
กระทรวงเกษตรฯ ขับเคลื่อนงานโครงการอันเนื่องมาจากพระราชดําริ โครงการพัชรสุธาคชานุรักษ์ ในพื้นที่ 5 จังหวัดภาคตะวันออก (จันทบุรี ชลบุรี สระแก้ว ฉะเชิงเทรา และระยอง) และโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ (กาญจนบุรี)
เมื่อวันที่ 17 พ.ย. 64 นายอําพันธุ์ เวฬุตันติ รองปลัดกระทรวงเกษตรและสหกรณ์ เป็นประธานการประชุมการดําเนินงานโครงการอันเนื่องมาจากพระราชดําริฯ ในฐานะ ประธานคณะทํางานขับเคลื่อนฯ 2 คณะ ผ่านระบบ Video Conference (Zoom Meeting) จากห้องประชุม 123 กระทรวงเกษตรและสหกรณ์ โดยเริ่มจากการประชุมคณะทํางานขับเคลื่อนโครงการพัชรสุธาคชานุรักษ์ กระทรวงเกษตรและสหกรณ์ ครั้งที่ 1/2564 ซึ่งที่ประชุมแจ้งให้คณะทํางานฯ ทราบผลการดําเนินงานในปี 2564 ที่ดําเนินการในพื้นที่ 5 จังหวัดภาคตะวันออก ได้แก่ จันทบุรี ชลบุรี สระแก้ว ฉะเชิงเทรา และระยอง ซึ่งมีหน่วยงานที่เกี่ยวข้องของกระทรวงเกษตรและสหกรณ์ร่วมขับเคลื่อน มีการดําเนินงานที่สอดรับกับแผนแม่บทสร้างความสมดุลระหว่างคนกับช้างป่า ภายใต้โครงการพัชรสุธาคชานุรักษ์ ผ่านกลยุทธ์ส่งเสริมการพัฒนาศักยภาพป่าชุมชน และกลยุทธ์ปรับเปลี่ยนอาชีพ พัฒนาอาชีพ โดยมีกิจกรรมตั้งแต่การอบรมให้ความรู้ ด้านการผลิต การฝึกอบรมอาชีพเสริมต่าง ๆ การจัดทําบัญชีครัวเรือน การพัฒนาธุรกิจชุมชน การจัดหาแหล่งน้ําชุมชน การจัดทําศูนย์เรียนรู้และพัฒนาเกษตรกรต้นแบบ เป็นต้น โดยบูรณาการร่วมกันของทุกภาคส่วนที่เกี่ยวข้อง ทั้งในและนอกกระทรวงเกษตรและสหกรณ์ เพื่อให้ประชาชนที่อยู่ในพื้นที่บริเวณป่ารอยต่อสามารถประกอบอาชีพการเกษตรได้ผลดีและลดผลกระทบจากการบุกรุกพื้นที่ทําการเกษตรของช้างป่า ทั้งนี้ ที่ประชุมได้พิจารณา (ร่าง) แผนปฏิบัติงานด้านการเกษตร ประจําปีงบประมาณ 2565 - 2568 ตามแผนแม่บทสร้างความสมดุลระหว่างคนกับช้างป่า ภายใต้โครงการพัชรสุธาคชานุรักษ์ กระทรวงเกษตรและสหกรณ์
จากนั้น รองปลัดกระทรวงเกษตรและสหกรณ์ ได้เป็นประธานการประชุมคณะทํางานขับเคลื่อนโครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี ซึ่งโดยคณะทํางานฯ ได้มรายงานผลการดําเนินงาน ในเรื่องกาสํารวจข้อมูล โดยชุมชนบ้านสาละวะ มีการเข้าร่วมโครงการส่งเสริมอาชีพปลูกผักสวนครัว จํานวน 60 ครัวเรือน และชุมนบ้านไล่โว่ มีผู้เข้าร่วมโครงการ 50 ครัวเรือน และส่งเสริมให้ผู้เข้าร่วมโครงการมีกิจกรรมเสริมให้ชาวบ้านมีรายได้เพิ่ม ทั้งการส่งเสริมการปลูกพืชแบบแปลงรวม การส่งเสริมการพัฒนาไม้ผลเดิม การส่งเสริมพัฒนาอาชีพ และการส่งเสริมวิสาหกิจชุมชนและการตลาด โดยมอบหมายให้หน่วยงานที่เกี่ยวข้องในระดับพื้นที่สนับสนุนการดําเนินงานเพื่อให้บรรลุวัตถุประสงค์โครงการต่อไป พร้อมกันนี้ ได้พิจารณา (ร่าง) แผนปฏิบัติงานด้านการเกษตร ประจําปีงบประมาณ 2565 - 2569 โครงการพัฒนาชุมชนในเขตรักษาพันธุ์สัตว์ป่าและอุทยานแห่งชาติ จังหวัดกาญจนบุรี ซึ่งเน้นไปในการส่งเสริมและพัฒนาอาชีพตามแนวปรัชญาเศรษฐกิจพอเพียง และการทําการเกษตรอินทรีย์ โดยให้มีความสอดคล้องต่อความต้องการของประชาชนในพื้นที่ให้มากที่สุด
รัฐบาลไทย-ข่าวทำเนียบรัฐบาล-เผยผลสำรวจ Gallup Global Emotions 2022 ไม่มีเนื้อหาการจัดอันดับประเทศไทยยิ้มให้ผู้คนเป็นอันดับ 9 ของเอเชียตะวันออกเฉียงใต้
วันพุธที่ 20 กรกฎาคม 2565
เผยผลสํารวจ Gallup Global Emotions 2022  ไม่มีเนื้อหาการจัดอันดับประเทศไทยยิ้มให้ผู้คนเป็นอันดับ 9 ของเอเชียตะวันออกเฉียงใต้
เผยผลสํารวจ Gallup Global Emotions 2022  ไม่มีเนื้อหาการจัดอันดับประเทศไทยยิ้มให้ผู้คนเป็นอันดับ 9 ของเอเชียตะวันออกเฉียงใต้
วันที่ 20 ก.ค. 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ตามที่ได้มีการรายงานข่าวผ่านสื่อหลายช่องทาง เกี่ยวกับผลสํารวจ Gallup Global Emotions Report 2022 ในหัวข้อ A Southeast Asian Country That Treats People With a smile (ประเทศในเอเชียตะวันออกเฉียงใต้ที่ยิ้มแย้มให้ผู้คนมากที่สุด) โดยอ้างอิงข้อมูลจากเพจ Southeast Asia Stats และในรายงานดังกล่าวระบุว่า ประเทศไทยได้รับการจัดให้อยู่ในอันดับ 9 ของเอเชียตะวันออกเฉียงใต้นั้น
จากการตรวจสอบต้นฉบับรายงาน Gallup Global Emotions 2022 ซึ่งมีการอ้างอิงตามรายงานข่าวแล้ว ไม่พบเนื้อหารายงานหรือการสํารวจในหัวข้อ A Southeast Asian Country That Treats People With a smile แต่อย่างใด
น.ส.ไตรศุลี กล่าวว่า ประเด็นหลักของการสํารวจและการจัดทํารายงาน Gallup Global Emotions 2022 เป็นการระบุถึงดัชนีของอารมณ์เชิงบวก เชิงลบ ความเครียด ตลอดจนความกังวลของผู้คนทั่วโลก โดย Gallup ซึ่งเป็นผู้ดําเนินการสํารวจได้เก็บข้อมูลและสัมภาษณ์ผู้ที่มีอายุตั้งแต่ 15 ปีขึ้นไป ใน 122 ประเทศ เกือบ 127,000 คนในปี 2564 และต้นปี 2565 ที่ผ่านมา โดยพบว่าในภาพรวมดัชนีประสบการณ์เชิงลบของคนทั่วโลกปรับตัวเพิ่มขึ้น โดยมีความกังวล ความเครียดมากยิ่งขึ้นในช่วงที่โลกได้เผชิญกับภาวะสงคราม เงินเฟ้อ และการระบาดใหญ่ตลอด 2 ปีที่ผ่านมา ในขณะที่ประสบการณ์เชิงบวกในภาพรวมปรับตัวลดลง
ทั้งนี้ ตามรายงานระบุถึงประเทศที่ผู้คนได้รับมีประสบการณ์เชิงบวกมากที่สุด(Highest Positive Experiences) 5 ประเทศได้แก่ ปานามา(85) อินโดนีเซีย(84) ปารากวัย(84) เอลซัลวาดอร์(82) และฮอนดูรัส(82) ส่วนประเทศที่มีประสบการณ์เชิงบวกน้อย (Lowest Positive Experiences) 5 ประเทศ ได้แก่ อัฟกานิสถาน(32) เลบานอน(37) ตุรเคีย(42) อียิปต์(52) และเนปาล(53)
อย่างไรก็ตาม คําถามเกี่ยวกับการยิ้มและหัวเราะเป็น 1 ใน 5 คําถามที่ผู้สํารวจใช้ถามผู้คนใน 122 ประเทศ เพื่อเก็บข้อมูลเกี่ยวกับประสบการณ์เชิงบวก (Positive Experience Index Question) แต่ไม่ได้มีการระบุในรายงานแต่อย่างใดว่าแต่ละประเทศ รวมถึงประเทศในภูมิภาคเอเชียตะวันออกเฉียงใต้มีคะแนนอยู่ที่เท่าใด
น.ส.ไตรศุลี กล่าวว่า การที่ไทยเป็นหนึ่งในประเทศอันดับต้นๆ ที่เป็นจุดหมายปลายทางของนักท่องเที่ยวทั่วโลก รอยยิ้มของคนไทย และจิตใจที่ดีของคนไทยเป็นหนึ่งในปัจจัยสําคัญที่ดึงดูดให้นักท่องเที่ยวเลือกเดินทางมาเยือนและยกให้ประเทศไทยเป็น “Land of smile”
ในช่วงของการผ่อนคลายมาตรการและเปิดประเทศรับนักท่องเที่ยวอีกครั้งนั้น รัฐบาลก็ขอเชิญชวนคนไทยร่วมเป็นเจ้าบ้านที่ดีในการดูแลต้อนรับและสร้างความประทับใจให้นักท่องเที่ยวจากทั่วโลก ให้เป็นความร่วมมือจากประชาชนและทุกภาคส่วนในการฟื้นฟูเศรษฐกิจการท่องเที่ยวไปด้วยกัน
รัฐบาลไทย-ข่าวทำเนียบรัฐบาล-ผู้ช่วยโฆษก ศบค. แจ้งเปิดพื้นที่นำร่องเที่ยว “กทม. แซนด์บ็อกซ์” ต้องเสนอ ศบค. ชุดใหญ่อนุมัติก่อนดำเนินการ โดยระบบสาธารณสุขต้องมีความพร้อม เช่นเดียวกับภูเก็ต แซนด์บ็อกซ์
วันศุกร์ที่ 17 กันยายน 2564
ผู้ช่วยโฆษก ศบค. แจ้งเปิดพื้นที่นําร่องเที่ยว “กทม. แซนด์บ็อกซ์” ต้องเสนอ ศบค. ชุดใหญ่อนุมัติก่อนดําเนินการ โดยระบบสาธารณสุขต้องมีความพร้อม เช่นเดียวกับภูเก็ต แซนด์บ็อกซ์
ผู้ช่วยโฆษก ศบค. แจ้งเปิดพื้นที่นําร่องเที่ยว “กทม. แซนด์บ็อกซ์” ต้องเสนอ ศบค. ชุดใหญ่อนุมัติก่อนดําเนินการ โดยระบบสาธารณสุขต้องมีความพร้อม เช่นเดียวกับภูเก็ต แซนด์บ็อกซ์
วันนี้ (17 กันยายน 2564) เวลา 13.00 น. ณ โถงกลาง ตึกสันติไมตรี ทําเนียบรัฐบาล แพทย์หญิง อภิสมัย ศรีรังสรรค์ ผู้ช่วยโฆษกศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.) ชี้แจงถึงความชัดเจนในการเปิดพื้นที่นํารองใน กทม. โดยกระทรวงการท่องเที่ยวและกีฬาได้หารือร่วมกับ กทม. เสนอแผนจัดพื้นที่นําร่องเที่ยว “กทม. แซนด์บ็อกซ์” โดยเป็นการรับทราบใน ศปก.ศบค. เท่านั้นยังไม่ถือเป็นมติอนุมัติ เพราะการเสนอแผนต้องทําเป็นขั้นตอน โดยต้องมีการหารือร่วมกันในส่วนที่เกี่ยวข้อง และต้องเสนอผ่านกระทรวงสาธารณสุข ที่สําคัญคือต้องมีมาตรการที่รอบคอบ และรัดกุม เนื่องจาก กทม. เป็นพื้นที่ขนาดใหญ่ มีความหลากหลาย เมื่อผ่านการหารือร่วมกับ ศปก.ศบค. และกระทรวงสาธารณสุขพิจารณาแล้วจะต้องนําเสนอให้ ที่ประชุม ศบค. ชุดใหญ่ พิจารณาอนุมัติ
ผู้ช่วยโฆษก ศบค. กล่าวว่า การจัดทําพื้นที่นําร่องท่องเที่ยวต้องทําเป็นขั้นตอนเดียวกัน ตามมาตรฐานในทุกพื้นที่ โดยต้องคํานึงถึงความพร้อมพื้นที่นั้น ๆ และต้องมีมาตรการควบคุมโรค หากว่ามีการรายงานผู้ติดเชื้อ หรือคลัสเตอร์ จะมีมาตรการรับมืออย่างไร ต้องมีการประเมินตนเองของพื้นที่ สาธารณสุขที่ และหน่วยงานที่เกี่ยวข้องจึงจะสามารถจัดทําเป็นพื้นที่นําร่องได้ ทั้งนี้ หากพบผู้ติดเชื้อก็ไม่ได้แปลว่าจะดําเนินการไม่ได้ แต่ระบบสาธารณสุขจะต้องมีความพร้อม เช่นเดียวกับภูเก็ต แซนด์บ็อกซ์ ที่มีการใช้ทรัพยากรส่วนกลางในการรักษาและสอบสวนโรค
ในตอนท้าย ผู้ช่วยโฆษก ศบค. ยังยืนยันการกักตัว 14 วัน ใน Alternative Quarantine แต่อาจมีการปรับเปลี่ยนไปสถานที่ AQ ไปในรูปแบบของโรงแรม SHA Plus แบบ จ. ภูเก็ต เพราะบุคลากรส่วนใหญ่ได้รับการฉีดวัคซีนไปแล้ว และเพื่อให้เป็นสถานที่ท่องเที่ยวได้
รัฐบาลไทย-ข่าวทำเนียบรัฐบาล-นายกฯ เชื่อมั่นไทยพร้อมส่งเสริมความสัมพันธ์ในระดับประชาชน เร่งผลักดันความร่วมมืออุตสาหกรรมการท่องเที่ยวกับซาอุดีอาระเบีย
วันศุกร์ที่ 28 มกราคม 2565
นายกฯ เชื่อมั่นไทยพร้อมส่งเสริมความสัมพันธ์ในระดับประชาชน เร่งผลักดันความร่วมมืออุตสาหกรรมการท่องเที่ยวกับซาอุดีอาระเบีย
.....
นายธนกร วังบุญคงชนะ โฆษกประจําสํานักนายกรัฐมนตรี เผยว่า นายกรัฐมนตรีได้สั่งการให้หน่วยงานที่เกี่ยวข้องเร่งสานต่อข้อหารือด้านการส่งเสริมอุตสาหกรรมการท่องเที่ยวไทย - ซาอุดีอาระเบีย หลังเสร็จสิ้นการเยือนซาอุดีอาระเบียอย่างเป็นทางการ เมื่อวันที่ 25 – 26 ม.ค. ที่ผ่านมา
.
นายกฯ ได้เน้นย้ําความสําคัญของการส่งเสริมความสัมพันธ์ในระดับประชาชน ซึ่งจะเป็นรากฐานสําหรับความสัมพันธ์ที่กําลังเติบโตระหว่างทั้งสองราชอาณาจักร
.
ล่าสุด สายการบินแห่งชาติของซาอุดีอาระเบีย Saudi Arabian Airlines ประกาศเปิดเที่ยวบินตรง (Direct flights) จากซาอุดีอาระเบียมายังประเทศไทย โดยจะเปิดรับจองที่นั่งเร็ว ๆ นี้ คาดว่าจะเปิดการบินในช่วงเดือน พ.ค. 65
.
การฟื้นฟูความสัมพันธ์ครั้งนี้ จะเป็นโอกาสให้เกิดความร่วมมือทั้งทางภาครัฐ เอกชน และประชาชน ไม่เพียงด้านการท่องเที่ยวเท่านั้น ยังมีโอกาสเพิ่มความร่วมมือในด้านอื่น ๆ เช่น ภาคอุตสาหกรรมก่อสร้าง ภาคการบริการ การค้าการลงทุนทางธุรกิจ ด้านพลังงาน เป็นต้น ซึ่งจะช่วยสร้างงาน สร้างอาชีพ สร้างรายได้ให้กับคนไทยได้อย่างต่อเนื่อง
.
อ่านเพิ่มเติม คลิกhttps://www.thaigov.go.th/news/contents/details/50976
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-รมช.ประภัตร มอบปัจจัยการผลิตด้านปศุสัตว์ "โครงการยกระดับแปลงใหญ่"
วันศุกร์ที่ 8 ตุลาคม 2564
รมช.ประภัตร มอบปัจจัยการผลิตด้านปศุสัตว์ "โครงการยกระดับแปลงใหญ่"
รมช.ประภัตร มอบปัจจัยการผลิตด้านปศุสัตว์ "โครงการยกระดับแปลงใหญ่" บริษัท แปลงใหญ่ผู้เลี้ยงโคเนื้ออําเภอกะเปอร์ จํากัด จังหวัดระนอง
นายประภัตร โพธสุธน รัฐมนตรีช่วยว่าการกระทรวงเกษตรและสหกรณ์​ ได้มอบปัจจัยการผลิตโครงการยกระดับแปลงใหญ่ด้วยเกษตรสมัยใหม่และเชื่อมโยงตลาด​ ซึ่งเป็นโครงการตามนโยบายรัฐบาล ให้กับ "บริษัท แปลงใหญ่ผู้เลี้ยงโคเนื้ออําเภอกะเปอร์​ จํากัด" ประกอบด้วย โคขุน​ 69 ตัว ยาถ่ายพยาธิ​ ยาบํารุงโคขุน​ แร่ธาตุ บ่อแก๊สชีวภาพ ฟาง และอาหารโคขุน รวมมูลค่า 2,995,000 บาท โดยมีนายสมเกียรติ ศรีษะเนตร ผู้ว่าราชการจังหวัดระนอง นายวิวัฒน์​ ไชยชะอุ่ม​ ผู้อํานวยการกองส่งเสริมและพัฒนาการปศุสัตว์ ได้รับมอบหมายจากสัตวแพทย์สรวิศ ธานีโต​ อธิบดีกรมปศุสัตว์ เป็นผู้แทนกรม และนายอนุรักษ์​ ถาบุตร​ ปศุสัตว์จังหวัดระนอง​ พร้อมหัวหน้าส่วนราชการในพื้นที่ ร่วมเป็นสักขีพยาน ทั้งนี้ บริษัท แปลงใหญ่ผู้เลี้ยงโค กะเปอร์ จํากัด ตั้งอยู่ที่ หมู่ 2 ตําบลเชี่ยวเหลียง อําเภอกะเปอร์ จังหวัดระนอง มีสมาชิกจํานวน 31 ราย พื้นที่ 450 ไร่
"ผมขอชื่นชมและให้กําลังใจพี่น้องชาวระนองในการต่อยอดและพัฒนากลุ่มแปลงใหญ่โคเนื้อกะเปอร์​ ตามนโยบายของกระทรวงเกษตรและสหกรณ์ โดยหวังว่าปัจจัยการผลิตที่มอบไปในครั้งนี้ จะสามารถช่วยให้พี่น้องชาวระนอง ผู้เลี้ยงโคเนื้ออําเภอกะเปอร์ นําไปพัฒนาต่อยอดให้ประสบผลสําเร็จยิ่งขึ้นไป" รมช.ประภัตร กล่าว
รัฐบาลไทย-ข่าวทำเนียบรัฐบาล-นายกรัฐมนตรีขอร่วมกับทุกภาคส่วนเข้มมาตรการสาธารณสุข
วันจันทร์ที่ 5 กรกฎาคม 2564
นายกรัฐมนตรีขอร่วมกับทุกภาคส่วนเข้มมาตรการสาธารณสุข
นายกรัฐมนตรีขอร่วมกับทุกภาคส่วนเข้มมาตรการสาธารณสุข
วันนี้ (5 ก.ค. 2564) นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรี และรัฐมนตรีว่าการกระทรวงกลาโหม มีความกังวลและห่วงใย กรณีที่เมื่อวันที่ 1 ก.ค. 2564 นายกรัฐมนตรีและรัฐมนตรีที่เกี่ยวข้องได้เดินทางไปจังหวัดภูเก็ต เพื่อเปิด Phuket Sandbox และสร้างขวัญกําลังใจแก่ประชาชนและผู้ประกอบการ แต่ภายหลังทราบว่ามีผู้ติดเชื้อโควิด-19 เข้าร่วมงานดังกล่าวด้วย
นายกรัฐมนตรีจึงจะใช้เวลาช่วงนี้ ปฏิบัติหน้าที่ ด้วยการติดตามและการบริหารราชการภายในพื้นที่ของตนเอง เพื่อคลายความวิตกกังวลของภาคส่วนและบุคคลที่เกี่ยวข้อง แต่ทั้งนี้ ยืนยันว่า “นายกรัฐมนตรี ยังคงปฏิบัติภารกิจตามปกติ และติดตามสถานการณ์ต่างๆ อย่างใกล้ชิด รวมทั้งไม่มีผลตรวจที่เป็นบวก และที่ผ่านมาก็มีการตรวจโควิด-19 อย่างต่อเนื่อง และยังคงตรวจเป็นระยะๆต่อไป ทั้งนี้ เพื่อให้ความมั่นใจกับประชาชนว่า ประเทศยังเดินไปข้างหน้า และสถานการณ์โควิด-19 ยังต้องดูแล และแก้ปัญหาอย่างใกล้ชิด” นายอนุชา กล่าว
นอกจากนี้ นายกรัฐมนตรียังฝากถึงประชาชน ขอความร่วมมือทุกคนให้ช่วยกันป้องกันโรคโควิด-19 ปฏิบัติตนตามมาตรการสาธารณสุข D-M-H-T-T อย่างเคร่งครัดถึงแม้ว่าจะได้รับการฉีดวัคซีนโควิด-19 แล้วก็ตาม ด้วยการหลีกเลี่ยงการรวมกลุ่ม ใส่หน้ากากอนามัยหรือหน้ากากผ้า หมั่นล้างมือ ตรวจวัดอุณหภูมิ และสแกนแอพลิเคชั่น ตามที่พื้นที่กําหนด
--------------------------------
รัฐบาลไทย-ข่าวทำเนียบรัฐบาล-PM pleased with signing of Statement of Commitment to Sustainable Thailand by 76 provincial governors
วันศุกร์ที่ 10 มิถุนายน 2565
PM pleased with signing of Statement of Commitment to Sustainable Thailand by 76 provincial governors
PM pleased with signing of Statement of Commitment to Sustainable Thailand by 76 provincial governors
June 10, 2022, Government Spokesperson Thanakorn Wangboonkongchana disclosed that Prime Minister and Defense Minister Gen. Prayut Chan-o-cha commended concerned agencies for successful signing of Statement of Commitment to Sustainable Thailand, by Ministry of Interior and the provincial governors of Thailand, together with the United Nations on June 6, 2022. The aim of the Statement is to lead Thailand toward 17 Sustainable Development Goals (SDGs) under the principle of “76 Provinces, 76 Commitments for Equality and Sustainability”, through the collaboration with UN and concerned partners and networks. This also aligns with the 20-Year National Strategy and the draft 13th National Economic and Social Development Plan (NESDP).
According to the Government Spokesperson, upon signing the Statement of Commitment to Sustainable Thailand, 76 Provincial Governors of Thailand commit to building capacity and awareness on sustainable development within their respective provinces in collaboration with the United Nations Country Team and its partners. In addition, localization, through engaging and mobilizing local authorities and municipalities in the endeavor of sustainable development capacity and awareness building, is what the Prime Minister has prioritized all along. Under the program, 76 provincial governors will be the key mechanism to develop local action plan to build awareness of the people, and enhance capacities of subnational authorities in mobilizing local actions toward tangible achievements.
The Prime Minister has made clear in his vision and commitment to promote the 17 Sustainable Development Goals (SDGs) in all Government agencies, as also stated in the draft 13th National Economic and Social Development Plan. The Government also commits to lead Thailand toward security, prosperity, and sustainability for the best interest of the country and people, and to achieve the country’s vision to keep economy, society and the environment in balance.
รัฐบาลไทย-ข่าวทำเนียบรัฐบาล-ผลการปราบปรามผู้กระทำผิดกฎหมายสรรพสามิต ประจำปีงบประมาณ พ.ศ. 2565 ระหว่างวันที่ 20 – 26 พฤษภาคม 2565
วันศุกร์ที่ 27 พฤษภาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 20 – 26 พฤษภาคม 2565
ผลการปราบปรามผู้กระทําผิดกฎหมายสรรพสามิต ประจําปีงบประมาณ พ.ศ. 2565 ระหว่างวันที่ 20 – 26 พฤษภาคม 2565 พบการกระทําผิด จํานวน 586 คดี คิดเป็นเงินค่าปรับ 11.18 ล้านบาท
นายณัฐกร อุเทนสุต ที่ปรึกษาด้านพัฒนาระบบควบคุมทางสรรพสามิต ในฐานะโฆษกกรมสรรพสามิต เปิดเผยว่า ได้ดําเนินงานตามมาตรการเชิงรุกในการป้องกันและปราบปรามผู้กระทําผิดกฎหมายสรรพสามิตตามพระราชบัญญัติภาษีสรรพสามิต พ.ศ. 2560 และจูงใจผู้ที่อยู่นอกระบบให้เข้ามาสู่ระบบภาษี ซึ่งที่ผ่านมา กรมสรรพสามิตได้จัดทําแผนเฉพาะกิจปราบปรามผู้กระทําผิดกฎหมายสรรพสามิตโดยระดมกําลังเจ้าหน้าที่ชุดเฉพาะกิจจากสํานักตรวจสอบ ป้องกันและปราบปราม และเจ้าหน้าที่สรรพสามิต พื้นที่ทั่วประเทศพร้อมสนธิกําลังกับหน่วยงานที่เกี่ยวข้องร่วมกันตรวจสอบและปราบปรามการกระทําผิดกฎหมายสรรพสามิตตามพื้นที่เป้าหมายที่คาดว่าอาจมีการกระทําผิด เพื่อสร้างความเป็นธรรม โปร่งใส และ ความมั่นใจให้แก่ผู้ประกอบการที่เสียภาษีโดยสุจริต และเพื่อเป็นมาตรการเสริมทางอ้อมในการดูแลสุขภาพของผู้บริโภคให้บริโภคสินค้าที่ปลอดภัยและได้มาตรฐาน
สําหรับผลการปราบปรามผู้กระทําผิดกฎหมายสรรพสามิตทั่วประเทศ ปีงบประมาณ 2565 (ระหว่างวันที่ 20 – 26 พฤษภาคม 2565) พบว่ามีการกระทําผิด จํานวน 586 คดี คิดเป็นเงินค่าปรับ 11.18 ล้านบาท โดยแยกเป็น สุรา จํานวน 326 คดี ค่าปรับ 2.46 ล้านบาท ยาสูบ จํานวน 191 คดี ค่าปรับ 5.37 ล้านบาท ไพ่ จํานวน 5 คดี ค่าปรับ 0.08 ล้านบาท น้ํามันและผลิตภัณฑ์น้ํามัน จํานวน 24 คดี ค่าปรับ 0.54 ล้านบาท น้ําหอม จํานวน 1 คดี ค่าปรับ 0.10 ล้านบาท รถจักรยานยนต์ จํานวน 25 คดี ค่าปรับ 0.53 ล้านบาท และสินค้าอื่น ๆ จํานวน 14 คดี ค่าปรับ 2.10 ล้านบาท โดยมีของกลางแยกเป็นน้ําสุรา จํานวน 1,209.305 ลิตร ยาสูบ จํานวน 8,730 ซอง ไพ่ จํานวน 331 สํารับ น้ํามันและผลิตภัณฑ์น้ํามัน จํานวน 22,967.000 ลิตร น้ําหอม จํานวน 6,350 ขวด รถจักรยานยนต์ จํานวน 27 คัน
สรุปยอดรวมในปีงบประมาณ พ.ศ. 2565 ตั้งแต่วันที่ 1 ตุลาคม 2564 – 26 พฤษภาคม 2565 พบว่ามีการกระทําผิด จํานวน 18,023 คดี คิดเป็นเงินค่าปรับ 330.46 ล้านบาท โดยแยกเป็น สุรา จํานวน 9,737 คดี ค่าปรับ 85.22 ล้านบาท ยาสูบ จํานวน 6,188 คดี ค่าปรับ 163.72 ล้านบาท ไพ่ จํานวน 286 คดี ค่าปรับ 2.91 ล้านบาท น้ํามันและผลิตภัณฑ์น้ํามัน จํานวน 536 คดี ค่าปรับ 23.50 ล้านบาท น้ําหอม จํานวน 82 คดี ค่าปรับ 7.93 ล้านบาท รถจักรยานยนต์ จํานวน 788 คดี ค่าปรับ จํานวน 18.04 ล้านบาท และสินค้าอื่น ๆ จํานวน 406 คดี ค่าปรับ 29.14 ล้านบาท โดยมีของกลางแยกเป็นน้ําสุรา จํานวน 145,020.989 ลิตร ยาสูบ จํานวน 3,064,545 ซอง ไพ่ จํานวน 18,603 สํารับ น้ํามันและผลิตภัณฑ์น้ํามัน จํานวน 745,107.000 ลิตร น้ําหอม จํานวน 204,001 ขวด รถจักรยานยนต์ จํานวน 964 คัน
“หากประชาชนท่านใดทราบเบาะแสการกระทําความผิดเกี่ยวกับสินค้าที่ต้องเสียภาษีสรรพสามิตสามารถแจ้งโดยตรงได้ที่กรมสรรพสามิต หรือสํานักงานสรรพสามิตพื้นที่ทุกแห่งทั่วประเทศ หรือ Call center 1713 ได้ตลอด 24 ชั่วโมง หรือที่ www.excise.go.th ซึ่งกรมสรรพสามิตจะปกปิดข้อมูลของผู้แจ้งเบาะแสเป็นความลับ”
ฝ่ายประชาสัมพันธ์ สํานักงานเลขานุการกรม กรมสรรพสามิต
โทร/โทรสาร 0 2241 4778
https://webdev.excise.go.th/act2560/suppress-news/42-2565/803-2565-20-26-2565-25